CELEX: 32009Y0910(01)
Language: bg
Date: 2007-11-30 00:00:00
Title: Решение на общото събрание от 30 ноември 2007 година за промяна на устава на Европейския инвестиционен фонд за привеждане в съответствие на географския обхват на операциите на фонда с тези на Рамковата програма за конкурентоспособност и иновации

10.9.2009   
            
            
               BG
            
            
               Официален вестник на Европейския съюз
            
            
               C 216/6
            
         
      РЕШЕНИЕ НА ОБЩОТО СЪБРАНИЕ
   
   от 30 ноември 2007 година
   за промяна на устава на Европейския инвестиционен фонд за привеждане в съответствие на географския обхват на операциите на фонда с тези на Рамковата програма за конкурентоспособност и иновации
   2009/C 216/05
   ОБЩОТО СЪБРАНИЕ НА ЕВРОПЕЙСКИЯ ИНВЕСТИЦИОНЕН ФОНД,
   като взе предвид, че на 19 юни 2000 г. влиза в сила промяната на устава на Европейския инвестиционен фонд, който бе подписан на 14 юни 1994 г.,
   като взе предвид, че по силата на Членове 12 viii) и 34 Общото събрание може по предложение от Съвета на директорите да промени устава на фонда,
   като взе предвид предложението на Съвета на директорите от 29 октомври 2007 г.,
   РЕШИ:
   Член 23 от устава на Европейския инвестиционен фонд, определящ географския обхват на операциите на фонда, да се промени, както следва:
   
      „Член 23
      Географски обхват
      Фондът може да провежда своите дейности на територията на държавите-членки на Общността, в държави-кандидатки и потенциални кандидатки за присъединяване към Общността и в държави от Европейската асоциация за свободна търговия (EFTA).“
   
   
      
         
            За Общото събрание
         
         
            Председател
         
         Р. МАYSTADT
         
      
      
         
            Секретар
         
         R. WAGENER